Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14864

2. Megjegyzés. - Ezen rendelkezések értelmében a légiforgalmi mozgó szolgálatra alkalmazható összeköttetési eljárások, értelemszerűen, a légiforgalmi mozgó-műholdas szolgálatra is alkalmazhatók. 8.1.1 Az adatkapcsolati közlemények összeállítása 8.1.1.1 A közlemények szövegét a szabványos közlemény formátumban kell összeállítani (pl. szabványos CPDLC közlemények), nyílt szöveggel, vagy rövidítések és kódok felhasználásával, ahogy ez a 3.7 pontban leírásra került. A nyílt szöveges változat kerülendő, amennyiben a közlemény szövege nagymértékben rövidíthető megfelelő rövidítések és kódok használatával. Kerülni kell az olyan felesleges szavakat és szókapcsolatokat, mint amilyenek az udvariassági kifejezések. 8.1.1.2 Az alábbi karaktereket lehet felhasználni a közlemények összeállítására: Betűk: ABCDEFGHIJKLMNOPQRSTUVWXYZ (csak nagybetűk használatával) Számok: 1 2 3 4 5 6 7 8 9 0 Egyéb jelek: - (kötöjel) ? (kérdőjel) : (kettőspont) ( (nyitó zárójel) ) (záró zárójel) . (pont, pont a mondat végén, vagy tizedes pont) , (vessző) ' (aposztróf) = (kettős kötőjel, vagy egyenlőségjel) / (törtvonal, vagy ferde zárójel) + (összeadásjel) és a szóköz karakter. A felsorolt karaktereken kívül más karaktereket nem szabad használni a közleményekben. 8.1.1.3 Római számokat nem lehet használni. Ha a közlemény feladója azt szeretné, hogy a címzettet értesítsék arról, hogy római számokat akartak használni a közleményben, akkor arab számot, vagy számokat kell írni, melyek elé a ROMAN ("római") szót kell beszúrni. 8.1.2 Az adatkapcsolati közlemények kijelzése 8.1.2.1 A földi és fedélzeti berendezéseknek lehetővé kell tenniük a közlemények megfelelő megjelenítését, szükség szerinti nyomtatását, valamint tárolását olyan formában, ami lehetővé teszi a kellő időben és kényelmes módon a közlemények visszakeresését, ha az ilyen tevékenység szükségessé válna. 2007/70/II. szám 8.1.2.2 Amikor szöveges kijelzésre van szükség, az angol nyelvű megjelenítés a minimális követelmény. 8.2 CPDLC - A Légiforgalmi Irányítás és a légijárművezető közötti digitális adatkapcsolati összeköttetési eljárások Megjegyzés. - A CPDLC közlemények ebben a fejezetben hivatkozott készlete a PANS-ATM (Légiforgalmi Szolgálatok Eljárásai - Légiforgalmi Irányítás Szervezés), 5. Függelékében található meg. 8.2.1 Valamennyi összeköttetés során mindig a legtökéletesebb fegyelmet kell tanúsítani, betartani. 8.2.1.1 Ajánlás. - A közlemények összeállításánál lehetőleg figyelembe kell venni az emberi teljesítőképesség azon korlátait, amelyek hatással lehetnek a közlemények hibátlan vételére és megértésére. Megjegyzés. - Az emberi teljesítőképességgel foglalkozó tájékoztató anyagok az alábbi kiadványokban találhatóak: Az Emberi Tényezőkkel Kapcsolatos Oktatási Kézikönyv (Doc 9683) és az Emberi Tényezővel Kapcsolatos Irányelvek az ATM (Légiforgalmi Irányítás Szervezési) Rendszerekben (Doc 9758). 8.2.2 A földi és fedélzeti berendezéseknek biztosítaniuk kell a légiforgalmi irányítók és a légijárművezetők számára azt a képességet, hogy az általuk küldendő bármely üzemeltetéssel kapcsolatos közleményt átnézhessék és jóváhagyhassák. 8.2.3 A földi és fedélzeti rendszereknek biztosítaniuk kell a légiforgalmi irányítók és a légijárművezetők részére azt a képességet, hogy bármely általuk vett, üzemeltetéssel kapcsolatos közleményt átnézhessék, jóváhagyhassák, és ha ez alkalmazható, nyugtázhassák. 8.2.4 A légiforgalmi irányító számára biztosítani kell annak lehetőségét, hogy válaszolhasson a közleményekre, beleértve a kényszerhelyzeti közleményeket is, engedélyeket, utasításokat és tanácsokat adhasson, valamint hogy információkat kérhessen és adhasson. 8.2.5 A légijárművezető számára biztosítani kell annak lehetőségét, hogy válaszolhasson a közleményekre, engedélyeket és információkat kérhessen, tájékoztatásokat jelenthessen, valamint hogy egy kényszerhelyzetet bejelenthessen vagy törölhessen. 8.2.6 A légijárművezető és a légiforgalmi irányító számára biztosítani kell annak lehetőségét, hogy egymással olyan közleményeket válthassanak, melyek nem felelnek meg az előre meghatározott közlemény formátumoknak (azaz szabad szöveges közlemények /free text messages/). 8.2.7 Hacsak az illetékes ATS hatóság másként nem rendelkezik, a CPDLC közlemények szóbeli visszaolvasását nem szabad megkövetelni. 8.2.8 A CPDLC létesítése 8.2.8.1 A légiforgalmi irányítót és a légijárművezetőt tájékoztatni kell akkor, amikor a CPDLC kapcsolat sikeresen létrejött. 8.2.8.2 PANS. - A CPDLC-t elegendő időben kell létrehozni ahhoz, hogy ezzel biztosítsák azt, hogy a légijármű az illetékes ATC egységgel álljon összeköttetésben. 8.2.8.3 A légiforgalmi irányítót és a légijárművezetőt tájékoztatni kell amikor a CPDLC kapcsolat rendelkezésre áll üzemeltetési felhasználásra, az első kapcsolat-felvételnél, valamint akkor is, ha egy meghibásodás után a CPDLC kapcsolat újra helyreáll. 2007/70/II. szám 8.2.8.4 A légijárművezetőnek képesnek kell lennie a légiforgalmi irányító szolgáltatást biztosító légiforgalmi irányító egység azonosítására, bármikor, a szolgáltatás igénybevétele során. 8.2.8.5 Amikor a fedélzeti rendszer úgy érzékeli, hogy rendelkezésre áll a CPDLC kapcsolat üzemeltetési felhasználásra, akkor el kell küldenie a FOLYAMATOS ADAT JOGOSULTSÁG /CURRENT DATA ATHORITY/ CPDLC fedélzetről leadott közlemény elemet. 8.2.8.6 A fedélzetről kezdeményezett CPDLC 8.2.8.6.1 PANS. - Amikor a Légiforgalmi Irányítás /ATC/ valamely egysége egy váratlan, CPDLC-re irányuló kérést vesz egy légijárműről, akkor meg kell tudja a légijárműtől a kéréséhez vezető körülményeket, hogy meghatározhassa a további intézkedéseket. 8.2.8.6.2 PANS. - Amikor az ATC egység visszautasít egy CPDLC-re irányuló kérést, meg kell adja a légijárművezető számára a visszautasítás okát, egy megfelelő CPDLC közlemény felhasználásával. 8.2.8.7 Az ATC egység által kezdeményezett CPDLC 8.2.8.7.1 Egy ATC egység csak akkor létesíthet CPDLC kapcsolatot egy légijárművel, ha az adott légijármű még nem létesített CPDLC összeköttetést, vagy ha erre a légijárművel folyamatos CPDLC összeköttetésben lévő ATC egység feljogosítja. 8.2.8.7.2 Amikor egy CPDLC kapcsolat-felvételre irányuló kérést egy légijármű utasít vissza, akkor a visszautasítás okát vagy a NINCS FOLYAMATOS ADAT JOGOSULTSÁG /NOT CURRENT DATA AUTHORITY/, vagy a "NOT AUTHORIZED NEXT DATA AUTHORITY" NEM ENGEDÉLYEZETT A KÖVETKEZŐ ADAT JOGOSULTSÁG /NOT AUTHORIZED NEXT DATA AUTHORITY/ CPDLC fedélzetről küldött közlemény elem segítségével kell közölje, amelyik értelemszerűen az ideillő. A helyi eljárásoknak kell szabályozniuk azt, hogy vajon a visszautasítás okát megjelenítik-e a légiforgalmi irányító számára. Az ATC egység által kezdeményezett CPDLC kapcsolat-felvétel fedélzeti visszautasításának más, az előbb felsoroltaktól eltérő oka nem megengedett. 8.2.9 Az üzemeltetési CPDLC közlemények cseréje 8.2.9.1 A légiforgalmi irányítók és a légijárművezetők CPDLC közleményeiket az előre meghatározott közlemények (közlemény elemek) készletéből, egy szabad szöveges közleményből, vagy ezen elemek kombinációjából kell, hogy összeállítsák. 8.2.9.1.1 PANS. - Amikor CPDLC összeköttetést használnak, és a célnak megfelelő közleményt a PANS-ATM 5. Függelékében található CPDLC szabványos közlemények készlete tartalmazza, akkor a kapcsolódó szabványos közleményt kell használni. 8.2.9.1.2 PANS. - A 8.2.12.1 pontban előírtak kivételével, ha egy légiforgalmi irányító, vagy egy légijárművezető CPDLC-n keresztül küld közleményt, akkor lehetőség szerint a válasznak is CPDLC-n keresztül kell érkeznie. Amikor a légiforgalmiirányító vagy a légijárművezető beszéd-üzemű összeköttetésben áll, akkor a választ beszéd-üzemű adásban kell leadni. 8.2.9.1.3 PANS. - Ha egy üzemeltetési választ igénylő CPDLC közleményt a későbbiekben beszédüzemű adásban intéznek el, akkor az alkalmazható CPDLC közlemény-lezáró választ kell elküldeni azért, hogy ily módon biztosítsák a CPDLC közlemény-váltás megfelelő szinkronizálását. 8.2.9.2 Egy CPDLC közlemény összeállításánál nem szabad ötnél több közlemény elemet felhasználni, és az elemek közül csak kettő tartalmazhat útvonal-engedély változókat. 2007/70/II. szám 8.2.9.2.1 PANS. - Ahol ez lehetséges, kerülni kell a hosszú közlemények használatát, vagy az olyan közleményekét, amelyek összetett engedély elemeket, vagy engedélyek és információk kombinációját tartalmazzák. Megjegyzés. - A helyi üzemeltetési eljárások kidolgozásával és a CPDLC hatékony, megfelelő üzemeltetési módszereivel foglalkozó tájékoztató anyag az "Emberi Tényezővel Kapcsolatos Irányelvek az ATM Rendszerekben" című dokumentumban található (Human Factors Guidelines for Air Traffic Management (ATM) Systems - Doc 9758). 8.2.9.3 A CPDLC földi rendszereknek és a fedélzeti rendszereknek alkalmasnak kell lenniük a CPDLC közlemények sürgősségi és riasztási jellemző (tulajdonságainak) alkalmazására úgy, hogy a megjelenítés megváltoztatásával felhívják a felhasználók figyelmét a nagyobb elsőbbségű közleményekre. Megjegyzés. - Egy közlemény vételekor a közlemény jellemzői a CPDLC használójától bizonyos közlemény-kezelési követelmények betartását követelik meg. Valamennyi CPDLC közlemény három jellemzővel rendelkezik: sürgősségi, riasztási és válasz-adási jellemzővel. Amikor egy közlemény összetett közlemény elemeket tartalmaz, akkor a legmagasabb elsőbbséggel rendelkező közlemény elem adott típusa válik az egész közlemény jellemző típusává. 8.2.9.3.1 A sürgősségi jellemzőnek (urgency attribute) kell leírnia a végfelhasználó számára megjelenített, vett közlemények besorolási követelményeit. A sürgősségi típusok a 8-1 Táblázatban találhatók. 8.2.9.3.2 A riasztási jellemzőnek (alert attribute) kell meghatároznia a közlemény vétele után a szükséges riasztás típusát. A riasztás típusait a 8-2 Táblázat tartalmazza. 8.2.9.3.3 A válaszadási jellemzőnek (response attribute) kell meghatároznia az érvényes válaszokat az adott közlemény elem számára. A válasz típusok a 8-3 Táblázatban találhatók az "uplink" (légijárműnek szóló) közleményekre és a 8-4 Táblázatban a "downlink" (légijárműről származó) közleményekre. 8.2.9.3.3.1 PANS. - Amikor egy több elemből álló közleményre kell válaszolni, és a válasz formája egy közlemény elem, akkor a választ az összes közlemény elemre kell vonatkoztatni. Megjegyzés. - Például egy több elemből álló közlemény tartalma a: CLIMB TO FL310 MAINTAIN MACH.84. Az erre érkező WILCO válasz mind a két közlemény elemre vonatkozik, és mindkét utasítás elem teljesítését jelenti. 8.2.9.3.3.2 PANS.- Ha a légijármű egy egyetlen közlemény elemből álló engedélyt, vagy egy több elemből álló engedély közlemény bármely részét nem képes végrehajtani, akkor a légijármű vezetőjének egy UNABLE választ kell küldenie az egész közleményre. 8.2.9.3.3.3 PANS. - A légiforgalmi irányítónak egy UNABLE közleménnyel kell válaszolnia, amely a kérés összes elemére vonatkozik, amennyiben egy egyetlen elemből, vagy egy több elemből álló engedélykérésnek nincs olyan eleme, amely jóváhagyható lenne. A folyamatban, érvényben lévő engedélyeket nem szabad megismételni. 8.2.9.3.3.4 PANS. - Amikor egy egyetlen elemből, vagy egy több elemből álló engedély-kérésnek az összes elemét jóvá lehet hagyni, akkor a légiforgalmi irányítónak olyan engedélyekkel kell válaszolnia, amelyek a kérés minden egyes elemére válaszolnak. Ennek a válasznak lehetőleg egyetlen, a fedélzetre irányuló ("uplink") közleménynek kell lennie. 8.2.9.3.3.5 PANS. - Amikor egy légiforgalmi irányító egy több elemből álló engedélykérést csak részben tud jóváhagyni, akkor a kérésre úgy kell válaszolnia, hogy engedélyeket ad ki a jóváhagyható 2007/70/II. szám részekre, és azokra a részekre, amelyek nem hagyhatók jóvá, a folymatban, érvényben lévő engedély(eke)t kell megismételnie, vagy eltérő engedély(eke)t kell kiadnia. Megjegyzés. - Például egy több elemből álló fedélzetről származó ("downlink") közlemény az alábbi bemutatott közlemény elemeket tartalmazza: MAINTAINING FL310 REQUEST CLEARANCE YQM YYG YYT YQX TRACK X EINN FPL EDDF REQUEST CLIMB FL350 WE CAN ACCEPT FL390 AT 1139Z REQUEST MACH .84 Az alábbiakat tartalmazó közleménnyel válaszolható meg: CLEARED YQM YYG YYT YQX TRACK X EINN FPL EDDF CLIMB TO FL350 REPORT REACHING CROSS 52N 30W AT OR AFTER 1150Z NO SPEED RESTRICTION 8.2.9.3.3.6 PANS. - Amikor egy CPDLC közlemény több, mint egy közleménye lemet tartalmaz és a közleményre a válasz jellemző Y, ha felhasználják, akkor az egyetlen válasz közleménynek a megfelelő számú válaszokat kell tartalmaznia, ugyanabban a sorrendben. Megjegyzés.- Például egy több elemből álló "uplink" (légijárműnek szóló) közlemény tartalma: CONFIRM SQUAWK WHEN CAN YOU ACCEPT FL410 Az alábbi közleménnyel válaszolható meg: SQUAWKING 5525 WE CAN ACCEPT FL410 AT 1636Z 8-1. táblázat: Sürgősségi jellemző típusok (fedélzetre irányuló és a légijárműről származó) Típusa Leírás Elsőbbség D Distress (Vészhelyzet) U Urgent (Sűrgősség) N Normal (Normál) L Low (Alacsony) 8-2. táblázat: Riasztási jellemző típusok (fedélzetre irányuló és légijráműtől származó) Típusa Leírás Elsőbbség H High (Magas) M Medium (Közepes) L Low (Alacsony) N Nincs szükség riasztásra 2007/70/II. szám 8-3. táblázat: Válaszadási jellemzők (fedélzetre irányuló) Típusa Válasz szükséges Érvényes válaszok Elsőbbség W/U Igen WILCO, UNABLE, STANDBY, NOT CURRENT DATA AUTHORITY, NOT AUTHORIZED NEXT DATA AUTHORITY, LOGICAL ACKNOWLEDGEMENT (csak ha szükséges), ERROR A/N Igen AFFIRM, NEGATIVE, STANDBY, NOT CURRENT DATA AUTHORTI'Y, NOT AUTHORIZED NEXT DATA AUTHORITY, LOGICAL ACKNOWLEDGEMENT (csak ha szükséges), ERROR R Igen ROGER, UNABLE, STANDBY, NOT CURRENT DATA AUTHORITY, NOT AUTHORIZED NEXT DATA AUTHORITY, LOGICAL ACKNOWLEDGEMENT (csak ha szükséges), ERROR Y Igen Bármely fedélzetről származó CPDLC közlemény, LOGICAL ACKNOWLEDGEMENT (csak ha szükséges) N Nem, kivéve ha logikai nyugtázásra van szükség LOGICAL ACKNOWLEDGEMENT (csak ha szükséges), NOT CURRENT DATA AUTHORTI'Y, NOT AUTHORIZED NEXT DATA AUTHORITY, ERROR 8-4. táblázat Válaszadási jellemzők (légijárműtől származó) Típusa Válasz szükséges Érvényes válaszok Elsőbbség Y Igen Bármely fedélzetre irányuló CPDLC közlemény, LOGICAL ACKNOWLEDGEMENT (csak ha szükséges) N Nem, kivéve ha logikai nyugtázásra van szükség LOGICAL ACKNOWLEDGEMENT (csak ha szükséges), SERVICE UNAVAILABLE, FLIGHT PLAN NOT HELD, ERROR 8.2.9.4 Amikor egy földi, vagy fedélzeti rendszer "ERROR" (Hiba) CPDLC közleményt hoz létre, akkor a hiba okát is mellékelni kell a közleményben. 8.2.9.5 Az illetékes ATS hatóságnak ki kell választania azokat a PANS-ATM 5. Függelékében található közleményelemeket, melyek a saját légterében az üzemeltetést támogatják Amennyiben egy ATS hatóság úgy dönt, hogy ezeknek a közleménye lemeknek csak egy részhalmazát választja, és a vett közlemény nem tartozik ezek közé, akkor az ATC egységnek a "SERVICE UNAVAILABLE" közleményelem fedélzetre irányuló továbbításával kell válaszolnia. Megjegyzés. - A vett közlemény további feldolgozására nincs szükség. 2007/70/II. szám 8.2.9.5.1 Ajánlás. - Egy légiforgalmi irányító számára lehetőleg csak az adott irányító szektor tevékenységének megfelelő "uplink" közleményeket kell biztosítani. Megjegyzés. - A PANS-ATM 5. Függelékében található CPDLC közlemény készletet úgy fejlesztették ki, hogy az különböző ATM (Légiforgalmi Irányítás Szervezési) körülményeknek is megfeleljen. 8.2.9.5.2 Amennyiben az illetékes hatóság szükségesnek ítéli, további előre összeállított szabad szöveges közleményeket kell a légiforgalmi irányító rendelkezésére bocsátani, azokra az esetekre, amikor a PANS-ATM által rendelkezésre álló szabványos (CPDLC) közlemények készlete nem alkalmazható bizonyos követelmények esetén. Ilyen esetekben az illetékes hatóságnak - az üzemeltetőkkel és más, esetleg érintett ATS hatóságokkal konzultálva - össze kell állítania egy listát az előre elkészített szabad szöveges közleményekből. 8.2.9.5.3 A CPDLC közleményelemek felhasznált részhalmazaival, és amennyiben van ilyen, bármely kiegészítő, előre összeállított, szabad szöveges közleménnyel kapcsolatos információt közzé kell tenni a Légiforgalmi Tájékoztató Kiadványban (AIP). 8.2.9.6 A CPDLC átadása Megjegyzés. - A CPDLC átadásával kapcsolatos részletes tájékoztató a "Manual of Air Traffic Services Data Link Applications"-ban (DOC 9694) dokumentumban található. 8.2.9.6.1 PANS. - Amikor a CPDLC átadásra került, akkor a beszéd-üzemű rádió-összeköttetés és a CPDLC kapcsolat párhuzamosan kell létrejöjjön. 8.2.9.6.2 P ANS.- Amikor egy légijárművet egy olyan ATC egységtől küldtek át, ahol rendelkezésre áll a CPDLC, egy olyan ATC egységnek, ahol a CPDLC nem használható, a CPDLC összeköttetés bezárását egyidőben kell elkezdeni a beszéd-üzemű rádió-összeköttetés átadásával. 8.2.9.6.3 Amikor egy CPDLC átadása következtében az adatkapcsolat felett rendelkező egység megváltozik, és még mindig vannak olyan közlemények, amelyekre még nem érkezett lezáró válasz (azaz még közlemények várhatóak), akkor erről a CPDLC átadást végző légiforgalmi irányítót értesíteni kell. 8.2.9.6.3.1 Amennyiben egy légiforgalmi irányító át kell küldje a légijárművet anélkül, hogy válaszolna bármely, még elintézetlen, a fedélzetről származó ("downlink") közlemény(ek)re, a rendszernek rendelkeznie kell azzal a képességgel, hogy automatikusan megküldje a megfelelő lezáró, válaszközlemény(eke)t. Ilyen esetekben, bármely automatikusan elküldendő lezáró válasz közlemény(ek) tartalmát közzé kell tenni a helyi utasításokban. 8.2.9.6.3.2 Amikor a légiforgalmi irányító úgy dönt, hogy átküldi a légijárművet anélkül, hogy megvárná valamely függőben lévő uplink közleményére(közleményeire) a légijárművezető válaszát, a földi rendszernek képesnek kell lennie arra, hogy minden egyes közlemény tekintetében automatikusan lezárja a párbeszédet, mielőtt az átküldés megtörténne. 8.2.9.6.3.2.1 PANS.- A légiforgalmi irányítónak vissza kell térnie a beszédüzemű rádióösszeköttetésre, hogy bármely bizonytalanságot tisztázzon, amely(ek) a függőben lévő közleménnyel(közleményekkel) lehet(nek) kapcsolatban. 8.2.9.6.4 Amennyiben a CPDLC átadása nem jelenti az adatkapcsolat felett rendelkező egység megváltoztatását, és még további befejezetlen közlemények vannak folyamatban, ezeket a közleményeket vagy az illetékes légiforgalmi irányító számára kell eljuttatni, vagy le kell zárni azokat, a helyi utasításoknak, és ha szükséges, az együttműködési egyezményeknek megfelelő módon. 2007/70/II. szám 8.2.10 A CPDLC közlemények kijelzése Ajánlás. - Azok az ATC egységek, melyek a PANS-ATM-ben található CPDLC szabványos közleményeket használják, a kapcsolódó szöveget, mely az adott közleményhez társítható, lehetőleg úgy kell megjelenítsék, ahogy azt a PANS-ATM, 5. Függelékében bemutatásra került. 8.2.11 Szabad szöveges közlemények PANS. - A légiforgalmi irányítók és pilóták számára a 8.2.9.5.2 pontban bemutatott, előre összeállított, szabad szöveges közleményeken kívül, más szabad szöveges közlemény használatát lehetőleg el kell kerülni. Megjegyzés. - Jóllehet elismert, hogy a nem szokásos és a kényszerhelyzet okozta körülmények szükségessé tehetik a szabad, szöveges közlemények használatát, különösen ha a beszéd-üzemű rádióösszeköttetésben hiba lép fel, a szabad szöveges közlemények használatának elkerülése a tévedés és félreérthetőség lehetőségének csökkentését szolgálja. 8.2.12 Kényszerhelyzetek, veszélyhelyzetek és a berendezés meghibásodása során követendő eljárások 8.2.12.1 PANS. - Amikor egy CPDLC kényszerhelyzeti közleményt vettek, a légiforgalmi irányítónak a lehető leghatékonyabb módon kell nyugtáznia a közlemény vételét. 8.2.12.2 PANS. - Amikor CPDLC-n keresztül egy olyan jelentésre válaszolnak, amely jogellenes beavatkozásra utal, a "ROGER 7500" fedélzetre irányuló közleményt kell használni. 8.2.12.3 PANS. - Amikor CPDLC-n keresztül bármely más kényszerhelyzeti közleményre válaszolnak, a "ROGER" fedélzetre irányuló közleményt kell használni. 8.2.12.4 Amikor egy CPDLC közleményre logikai nyugtázás szükséges, és/vagy egy üzemeltetői válasz, és ez nem érkezik meg, a légijárművezetőt, vagy a légiforgalmi irányítót erre, értelemszerűen, figyelmeztetni kell. 8.2.12.5 A CPDLC meghibásodása 8.2.12.5.1 Ajánlás. - A CPDLC hibáját lehetőleg kellő időben észlelni kell. 8.2.12.5.2 A légiforgalmi irányítót és a légijárművezetőt azonnal figyelmeztetni kell a CPDLC hibás működésére, amint a hibát észlelték. 8.2.12.5.3 PANS. - Amikor a légiforgalmi irányítót, vagy a légijárművezetőt figyelmeztették arra, hogy a CPDLC meghibásodott, és a CPDLC helyreállítása előtt valamelyiküknek összeköttetésbe kell lépnie, akkor vissza kell térniük a beszéd-üzemű kapcsolat-tartásra, ha ez lehetséges, és az információkat a: "CPDLC FAILURE" - kifejezéssel kell bevezetni. 8.2.12.5.4 PANS. - Azon légiforgalmi irányítók, akiktől megkívánják, hogy a teljes CPDLC földi rendszer hibájáról információkat közvetítsenek valamennyi olyan állomásnak, amely valószínűleg hallhatja a közleményt, az ilyen általános hívással kiadott közleményt az "ALL STATIONS CPDLC FAILURE" ("MINDEN ÁLLOMÁSNAK, A CPDLC MEGHIBÁSODOTT") kifejezéssel kell bevezetniük, melyet a hívó állomás azonosítója kell, hogy kövessen. Megjegyzés. - Az ilyen általános hívásra nem várnak választ, kivéve, ha ezt követően az egyes állomásokat felkérik a vétel nyugtázására. 2007/70/II. szám 8.2.12.5.5 PANS. - Amikor a CPDLC meghibásodik, és az összeköttetésekben visszatérnek a beszédüzemű rádió-kapcsolatra, az összes lezáratlan CPDLC közleményt úgy kell tekinteni, hogy nem jutott el a címzetthez, és a függőben lévő közleményekkel kapcsolatos teljes közlemény-váltást lehetőleg újra kell kezdeni a beszéd-üzemű rádió-kapcsolat felhasználásával. 8.2.12.5.6 PANS. - Amikor a CPDLC meghibásodott, de helyreállítják mielőtt beszéd-üzemű összeköttetésre kellene áttérni, az összes függőben lévő befejezetlen közleményt úgy kell tekinteni, hogy nem jutott el a címzetthez, és a befejezetlen közleményeket illető teljes közlemény-váltást újra kell kezdeni a CPDLC-n keresztül. 8.2.12.6 A CPDLC szándékos kikapcsolása 8.2.12.6.1 Amennyiben a kommunikációs hálózat, vagy a CPDLC földi rendszerének időleges üzemszüneteltetése előre tervezett, egy NOTAM-ot kell kiadni, amellyel az összes érintett felet előzetesen értesíteni kell az üzemszünet tervezett időtartamáról, és ha szükséges, a felhasználandó beszéd-üzemű rádió-kapcsolat frekvenciáinak részleteiről. 8.2.12.6.2 Az ATC-vel pillanatnyilag kapcsolatban lévő légijárműveket szóban, vagy a CPDLC-n keresztül értesíteni kell a CPDLC szolgáltatás küszöbön álló kieséséről. 8.2.12.6.3 A légiforgalmi irányítónak és a légijárművezetőnek biztosítani kell a CPDLC szolgáltatás azonnali leállításának lehetőségét. 8.2.13 Amennyiben egy légijárművel a CPDLC tesztelése kihatással lehet a légijármű számára nyújtott légiforgalmi szolgáltatásokra, akkor koordináció szükséges az ilyen ellenőrzést megelőzően. 8.2.14 A soronkövetkező irányító egységtől származó engedély-továbbítási szolgáltatás /DCDS/ 8.2.14.1 Az illetékes ATS hatóságnak kell eldöntenie azt, hogy egy ATC egységnél alátámasztják-e az útvonal soronkövetkező légiforgalmi irányító egységétől származó engedély továbbítási szolgáltatást. 8.2.14.2 A soronkövetkező irányító szolgálati egységtől származó engedély-továbbítási szolgáltatás /DCDS/ létrehozása 8.2.14.2.1 A DCDS szolgáltatását csak a fedélzeti rendszernek kell kezdeményeznie. A kezdeményezésnek jeleznie kell, hogy ez az összeköttetés csak a DCDS-től származó engedély vételére szolgál. 8.2.14.2.2 Amikor egy ATC egység visszautasítja a DCDS-t, meg kell adja a légijárművezetőnek a visszautasítás okát is, a "SERVICE UNAVAILABLE" a légiforgalmi irányító és a légijárművezetők közötti digitális adat-kapcsolati /CPDLC/ közlemény használatával. 8.2.14.3 A soronkövetkező irányító szolgálati egységtől származó engedély-továbbítási szolgáltatás /DCDS/ üzemeltetése 8.2.14.3.1 A légiforgalmi irányítót és a légijárművezetőt értesíteni kell, amikor a DCDS rendelkezésre áll az üzemeltetésre. 8.2.14.3.2 A légiforgalmi irányítót és a légijármű vezetőjét értesíteni kell arról, ha a DCDS meghibásodik. 8.2.14.3.3 Azokat a Légiforgalmi Irányítás - légijárművezetők közötti digitális adat-kapcsolati /CPDLC/ közlemény elemeket, amelyek a soronkövetkező irányító szolgálati egységtől származó engedély-továbbítási szolgáltatás-/DCDS/ban megengedett közlemények, körzeti léginavigációs megállapodásokban /Regional Air Navigation Agreement/ kell meghatározni. 2007/70/II. szám 8.2.14.3.4 A soronkövetkező szolgálati egységtől származó engedély-továbbítási szolgáltatáson leadott engedély- kérésnek a légiforgalmi irányító számára egyértelműen azonosítottnak kell lennie, hogy az egy ilyen kérés. 8.2.14.3.5 A soronkövetkező szolgálati egységtől származó engedély-továbbítási szolgáltatásban leadott engedélynek a légijárművezető számára egyértelműen azonosítottnak kell lennie, hogy az egy ilyen engedély. 8.2.14.4 A soronkövetkező szolgálati egységtől származó engedély-továbbítási szolgáltatás /DCDS/ befejezése 8.2.14.4.1 A DCDS befejezését csak a légijármű fedélzeti rendszer kezdeményezheti. 8.2.14.4.2 A soronkövetkező szolgálati egységtől származó engedély-továbbítási szolgáltatás- /DCDS/-t egy ATC egységgel akkor kell befejezni, amikor a soronkövetkező szolgálati egységtől származó engedély-továbbítási szolgáltatás válik folyamatos adat-jogosultságú szolgálattá. 2007/70/II. szám MELLÉKLETEK AZ ANNEX 10 - II. KÖTETÉHEZ A II. kötet "A" Melléklete - A LÉGIFORGALMI TÁVKÖZLÉS TERVEZÉSÉVEL KAPCSOLATOS SPECIÁLIS TÁVKÖZLÉSI KIFEJEZÉSEK ÉS MEGHATÁROZÁSAIK LISTÁJA

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes